pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เขตสุขภาพที่ 12 ปรับกลยุทธ์ เร่งฉีดกลุ่ม 608 ให้ได้ตามเป้า มีชุมชนเป็นฐานการทำงาน
วันจันทร์ที่ 6 กันยายน 2564
เขตสุขภาพที่ 12  ปรับกลยุทธ์ เร่งฉีดกลุ่ม 608 ให้ได้ตามเป้า มีชุมชนเป็นฐานการทํางาน
เขตสุขภาพที่ 12 ปรับกลยุทธ์เร่งรัดการฉีดวัคซีนในกลุ่ม 608 ให้ได้ตามเป้า 70% โดยใช้ศูนย์สู้ภัยโควิด 19 ชุมชนเป็นฐานนํากลุ่มเป้าหมายเข้ารับการฉีดวัคซีน ทั้งมอบรางวัล ประกาศเกียรติคุณเพื่อกระตุ้นให้แต่ละอําเภอทําให้สําเร็จ
เขตสุขภาพที่ 12 ปรับกลยุทธ์เร่งรัดการฉีดวัคซีนในกลุ่ม 608 ให้ได้ตามเป้า 70% โดยใช้ศูนย์สู้ภัยโควิด 19ชุมชนเป็นฐานนํากลุ่มเป้าหมายเข้ารับการฉีดวัคซีน ทั้งมอบรางวัล ประกาศเกียรติคุณเพื่อกระตุ้นให้แต่ละอําเภอทําให้สําเร็จ ล่าสุดยอดการฉีดในกลุ่มนี้เพิ่มขึ้น พร้อมเดินหน้าฉีดในกลุ่มอื่น ๆ ต่อให้เกิดความครอบคลุม
นายแพทย์สุเทพ เพชรมาก ผู้ตรวจราชการกระทรวงสาธารณสุขให้สัมภาษณ์ประเด็นการฉีดวัคซีนโควิด 19 ในพื้นที่ ว่า เขตสุขภาพที่ 12 ดูแลในเขตภาคใต้ตอนล่าง 7 จังหวัด ในจํานวนนี้เป็นจังหวัดควบคุมสูงสุดและเข้มงวดถึง 4 จังหวัด ได้แก่ นราธิวาส ปัตตานี ยะลา และ สงขลา จึงต้องเร่งรัดการฉีดวัคซีน ในกลุ่มเสี่ยง 608ให้ได้ 70% ตามเป้าหมายที่วางไว้เพื่อลดการป่วยหนักและเสียชีวิตจากโรคโควิด 19 และเพื่อให้การควบคุมโรคมีประสิทธิภาพมากที่สุด โดยมีชุมชนเข้ามามีส่วนร่วมในการติดตามกลุ่มเสี่ยงเข้ารับการฉีดวัคซีน หรือเรียกว่าศูนย์สู้ภัยโควิด 19 ชุมชน ซึ่งเป็นศูนย์รวมข้อมูลพื้นฐานในชุมชน มีบทบาทในการป้องกันควบคุมโรคโควิด 19 แบบครบวงจร เฝ้าระวังบุคคลเสี่ยง พื้นที่เสี่ยง คัดกรองกลุ่มเสี่ยงในชุมชนด้วยATK โดยทํางานร่วมกันเป็นเครือข่ายตั้งแต่ระดับปฐมภูมิถึงตติยะภูมิ และใช้กลไก 3 หมอที่มีอยู่
นายแพทย์สุเทพกล่าวต่อว่า สําหรับการฉีดวัคซีนในเขตสุขภาพที่ 12 ได้เพิ่มการเข้าถึงวัคซีนโควิด 19 ให้มากที่สุด ด้วยการนําวัคซีนไปฉีดให้กับประชาชนถึง รพ.สต. ส่วนผู้ป่วยติดบ้านติดเตียงหรือผู้สูงอายุที่เดินทางลําบากจะมีบุคลากรการแพทย์ไปฉีดวัคซีนให้ถึงบ้าน มุ่งเป้าการฉีดวัคซีนให้ครอบคลุมกลุ่มเป้าหมาย 608 โดยกระตุ้นให้แต่ละอําเภอฉีดให้ได้ตามเป้าหมาย ด้วยการมอบรางวัล และประกาศเกียรติคุณ ที่ฉีดวัคซีนได้ 70% เพื่อเป็นขวัญกําลังใจและเป็นแรงผลักดันให้พื้นที่อื่นๆ เร่งรัดตามมา เมื่อแต่ละอําเภอสามารถดําเนินการสําเร็จจะทําให้ภาพรวมการฉีดวัคซีนของจังหวัด และเขตสุขภาพเกิดความครอบคลุม ล่าสุดการฉีดวัคซีนในกลุ่มนี้เพิ่มขึ้นชัดเจนข้อมูลถึงวันที่ 2 กันยายน 2564 เขตสุขภาพที่ 12 ได้ฉีดวัคซีนในกลุ่ม 608 ไปแล้ว 523,547 คน คิดเป็น49.65%ในจํานวนนี้เป็นผู้สูงอายุ 60 ปีขึ้นไป 352,956 คน คิดเป็น 55.71% ของผู้สูงอายุทั้งหมด ซึ่งผลดีการการฉีดวัคซีนได้ครอบคลุมคือ จะเกิดภูมิคุ้มกันหมู่ในพื้นที่ หรือหากมีประชาชนติดเชื้อโควิด 19จะช่วยลดอาการรุนแรงและเสียชีวิตได้
ทั้งนี้ มีอําเภอที่บรรลุเป้าหมายฉีดวัคซีนได้ครอบคลุมผู้สูงอายุเกิน 70% แล้วได้แก่ จ.สงขลา อ.นาหม่อม อ.นาทวี อ.เมืองสงขลา อ.ควนเนียง อ.หอยโข่งอ.หาดใหญ่ อ.สิงหนคร อ.บางกล่ํา / จ.ยะลา อ.เบตง อ.เมืองยะลา / จ.ปัตตานี อ.ไม้แก่น อ.เมืองปัตตานี อ.โคกโพธิ์/ จ.นราธิวาส อ.เมืองนราธิวาส อ.สุคิริน อ.สุไหงโก-ลก / จ.ตรัง อ.เมืองตรัง/ จ.พัทลุง อ.เมืองพัทลุง อ.ตะโหมด อ.เขาชัยสน อ.บางแก้ว / จ.สตูล อ.มะนัง
*********************************** 5 กันยายน 2564
รัฐบาลไทย-ข่าวทำเนียบรัฐบาล-สุดยอด! ผลงาน “ไกล่เกลี่ยหนี้สิน” ตามนโยบายนายกฯ 60 ครั้ง ช่วยเหลือ ปชช. 48,523 ราย มูลค่าทุนทรัพย์กว่าหมื่นล้านบาท
วันจันทร์ที่ 25 กรกฎาคม 2565
สุดยอด! ผลงาน “ไกล่เกลี่ยหนี้สิน” ตามนโยบายนายกฯ 60 ครั้ง ช่วยเหลือ ปชช. 48,523 ราย มูลค่าทุนทรัพย์กว่าหมื่นล้านบาท
.....
ความคืบหน้าการแก้ไขปัญหาหนี้สินภาคครัวเรือนตามนโยบายของ พลเอก ประยุทธ์ จันทร์โอชา นายกรัฐมนตรี ข้อมูลล่าสุดพบว่า “มหกรรมไกล่เกลี่ยหนี้สิน หนี้ครัวเรือน” ทั้ง 60 ครั้งที่ผ่านมา ภาพรวมมีลูกหนี้ขอไกล่เกลี่ยแล้ว 51,145 ราย และไกล่เกลี่ยสําเร็จ 48,523 ราย คิดเป็นร้อยละ 94.87 รวมทุนทรัพย์กว่า 10,162 ล้านบาท นอกจากนี้ ยังช่วยลดค่าใช้จ่ายในการฟ้องร้องคดีของประชาชนได้ราว 4,358 ล้านบาท
.
โดยมหกรรมไกล่เกลี่ยหนี้สินครัวเรือนฯ ทั่วประเทศ ยังเหลืออีก 17 ครั้ง ซึ่งจะเสร็จสิ้นภายในเดือนส.ค. 65 ดังนั้น รัฐบาลขอเชิญชวน ปชช. ที่เป็นหนี้ กยศ. บัตรเครดิต สินเชื่อส่วนบุคคล และสินเชื่อรถยนต์ที่มีคดีพิพาทก่อนฟ้องและหลังศาลมีคําพิพากษา ร่วมงานมหกรรมดังกล่าว สามารถสอบถามรายละเอียดเพิ่มเติมได้ที่
.
-สายด่วนยุติธรรม 1111 ก ด77
-กรมบังคับคดี 02 881 4999
-สายด่วนกรมบังคับคดี 1111 กด 79
-ศูนย์ไกล่เกลี่ยข้อพิพาท 02 881 4840
-กรมคุ้มครองสิทธิและเสรีภาพ 0 2141 2768 ถึง 73
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“อนุทิน” ยืนยัน รัฐบาลจะจัดหาวัคซีนโควิดสำหรับประชาชนในไทยทุกคน
วันเสาร์ที่ 17 กรกฎาคม 2564
“อนุทิน” ยืนยัน รัฐบาลจะจัดหาวัคซีนโควิดสําหรับประชาชนในไทยทุกคน
รองนายกรัฐมนตรีและรัฐมนตรีว่าการกระทรวงสาธารณสุข ยืนยันรัฐบาลจะจัดหาวัคซีนโควิด 19 ให้ประชาชนในประเทศไทยทุกคน มอบกรมควบคุมโรคเร่งเจรจาต่อรองกับแอสตร้าไทยแลนด์ ให้ได้วัคซีนมากที่สุด เร็วที่สุด
รองนายกรัฐมนตรีและรัฐมนตรีว่าการกระทรวงสาธารณสุข ยืนยันรัฐบาลจะจัดหาวัคซีนโควิด 19 ให้ประชาชนในประเทศไทยทุกคน มอบกรมควบคุมโรคเร่งเจรจาต่อรองกับแอสตร้าไทยแลนด์ ให้ได้วัคซีนมากที่สุด เร็วที่สุด
วันนี้ (17 กรกฎาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขให้สัมภาษณ์ภายหลังตรวจเยี่ยมการจัดบริการฉีดวัคซีนโควิด 19 ที่สถานีกลางบางซื่อว่า วันนี้ได้มาติดตามการฉีดวัคซีนที่นี้ซึ่งเปิดบริการฉีดวัคซีนให้ประชาชนต่อเนื่องมาเป็นวันที่ 55 แล้ว (ตั้งแต่วันที่ 24 พฤษภาคม -16 กรกฎาคม 2564) ด้วยอัตรากําลังแพทย์ ทันตแพทย์ พยาบาล เภสัชกรและเจ้าหน้าที่สนับสนุนวันละ 420 คน ให้บริการฉีดวัคซีนไปแล้ว 819,011โดส พร้อมกําชับให้เร่งรัดดําเนินการฉีดวัคซีนให้กลุ่มเสี่ยง คือ ผู้สูงอายุ ผู้มีโรคประจําตัว 7 กลุ่มโรคและหญิงตั้งครรภ์ เพื่อให้เกิดภูมิต้านทาน ลดการเจ็บป่วยรุนแรง ลดอัตราการเสียชีวิตให้ได้มากที่สุด
นายอนุทิน กล่าวว่า สําหรับแผนการฉีดวัคซีนโควิด 19 ในช่วงที่มีการระบาดของโรครุนแรงนี้ ได้มีข้อสั่งการ ให้สลับชนิดการฉีดวัคซีน ซึ่งเป็นแนวทางที่ได้รับการเสนอจากคณะกรรมการวิชาการที่ประกอบด้วยคณะแพทย์ผู้เชี่ยวชาญที่ดูแลวิธีการบริหารจัดการวัคซีน ที่ได้ทําการศึกษาวิจัยวิธีการฉีดวัคซีนซิโนแวคสลับกับแอสตร้าเซนเนก้า ทําให้เกิดภูมิต้านทานในระยะเวลาอันสั้น มีประโยชน์ต่อประชาชนในการรับมือกับสายพันธุ์เดลต้า ฝ่ายนโยบายได้พิจารณาว่าเป็นประโยชน์กับประชาชนสอดคล้องกับสถานการณ์ปัจจุบันที่มีการระบาดรุนแรงจึงได้รับแนวทางมาดําเนินการ
ในส่วนของการจัดหาวัคซีน กรมควบคุมโรคในฐานะคู่สัญญากับบริษัทแอสตร้าเซนเนก้า (ประเทศไทย) จํากัด ได้เจรจาต่อรองอย่างต่อเนื่องให้ผู้ผลิตที่จะจัดหาวัคซีนเพิ่มเติมให้ประเทศไทยมากที่สุด เร็วที่สุด โดยเฉพาะช่วงที่มีการระบาดรุนแรงขณะนี้ โดยได้ตั้งคณะทํางานในการเจรจากับผู้ผลิต
“รัฐบาลไทยจะจัดหาวัคซีนและฉีดให้กับคนในประเทศไทยจนครบทุกคน จนกว่าโรคโควิดจะหมดไปหรือจนกลายเป็นโรคประจําถิ่น” นายอนุทินกล่าว
***************************************** 17 กรกฎาคม 2564
รัฐบาลไทย-ข่าวทำเนียบรัฐบาล-รมว.วธ. เป็นประธานการประชุมหัวหน้าส่วนราชการและองค์การมหาชนในสังกัดกระทรวงวัฒนธรรม ครั้งที่ ๗/๒๕๖๔
วันศุกร์ที่ 3 กันยายน 2564
รมว.วธ. เป็นประธานการประชุมหัวหน้าส่วนราชการและองค์การมหาชนในสังกัดกระทรวงวัฒนธรรม ครั้งที่ ๗/๒๕๖๔
การประชุมหัวหน้าส่วนราชการและองค์การมหาชนในสังกัดกระทรวงวัฒนธรรม ครั้งที่ ๗/๒๕๖๔ ผ่านระบบการประชุมทางไกล (Video Conference)
วันที่ ๒ กันยายน ๒๕๖๔ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานการประชุมหัวหน้าส่วนราชการและองค์การมหาชนในสังกัดกระทรวงวัฒนธรรม ครั้งที่ ๗/๒๕๖๔ ผ่านระบบการประชุมทางไกล (Video Conference) โดยมีนายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารส่วนราชการและองค์การมหาชนในสังกัดกระทรวงวัฒนธรรม และเจ้าหน้าที่ที่เกี่ยวข้องเข้าร่วมประชุม ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-เปิดแล้ว!! ศูนย์ฉีดวัคซีนแคมป์คนงาน ที่สนามไทย-ญี่ปุ่น ดินแดง และลุมพินีทาวเวอร์ ถ.วิภาวดี 9 – 31 ส.ค.นี้
วันจันทร์ที่ 9 สิงหาคม 2564
เปิดแล้ว!! ศูนย์ฉีดวัคซีนแคมป์คนงาน ที่สนามไทย-ญี่ปุ่น ดินแดง และลุมพินีทาวเวอร์ ถ.วิภาวดี 9 – 31 ส.ค.นี้
เปิดแล้ว!! ศูนย์ฉีดวัคซีนแคมป์คนงาน ที่สนามไทย-ญี่ปุ่น ดินแดง และลุมพินีทาวเวอร์ ถ.วิภาวดี 9 – 31 ส.ค.นี้
เมื่อวันที่ 9 สิงหาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ตามที่รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี และ รมว.กลาโหม และ ท่าน พล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ได้มีความห่วงใยพี่น้องผู้ใช้แรงงาน และประชาชนทั่วไปจากสถานการณ์การระบาดของโรคโควิด-19 และกําหนดให้การฉีดวัคซีนเป็นวาระแห่งชาตินั้น ในส่วนของกระทรวงแรงงานได้ดําเนินการตามมาตรการปิดแคมป์คนงานเป็นเวลา 1 เดือน โดยมีเป้าหมายดําเนินการฉีด 3,500 คนต่อวัน จากแคมป์คนงานในพื้นที่กรุงเทพมหานครทั้งหมด 611 แคมป์ คนงาน 83,082 คน เป็นคนไทย 32,471 คน ต่างด้าว 50,611 คน
นายสุชาติ กล่าวต่อว่า ในวันนี้เป็นวันแรกที่กระทรวงแรงงาน โดยโรงพยาบาลในเครือประกันสังคมกระทรวงมหาดไทย โดยกรุงเทพมหานคร ได้เปิดศูนย์ฉีดวัคซีนแคมป์คนงานที่อาคารกีฬาเวสน์ 1 ศูนย์เยาวชนกรุงเทพมหานคร (ไทย – ญี่ปุ่น) เขตดินแดง กรุงเทพมหานคร มีศักยภาพการฉีดวันละ 2,000 คน มีทีมแพทย์พยาบาลจากโรงพยาบาลวิชัยเวชอินเตอร์เนชั่นแนล สมุทรสาครให้การดูแลการฉีด และอีกศูนย์ที่อาคารลุมพินี ทาวเวอร์ ถนนวิภาวดี แขวงจอมพล เขตจตุจักร กรุงเทพมหานคร มีศักยภาพการฉีด 1,500 คนต่อวัน มีทีมแพทย์ พยาบาล เภสัชกร และบุคลากรทางการแพทย์จากโรงพยาบาลเกษมราษฎร์ อินเตอร์ สนับสนุนในการฉีดวัคซีนโควิด-19 สําหรับศูนย์ฉีดวัคซีนแคมป์คนงานทั้งสองแห่งจะให้บริการตั้งแต่วันที่ 9 – 31 สิงหาคมนี้ เว้นวันหยุดเสาร์ – อาทิตย์
“การฉีดวัคซีนโควิด-19 ในแคมป์คนงาน เป็นหนึ่งในมาตรการที่กระทรวงแรงงาน ให้การป้องกันรักษาโดยเร่งรัดการฉีดวัคซีนให้แก่คนงานในแคมป์ตามนโยบายรัฐบาล เพื่อควบคุมการแพร่ระบาดของโควิด-19 และสร้างภูมิคุ้มกันหมู่ในกลุ่มคนงาน เป็นการสร้างความมั่นใจให้พี่น้องประชาชนทั่วไปที่อยู่อาศัยบริเวณชุมชนรายรอบแคมป์คนงาน เพื่อสร้างความเข้มแข็งให้ภาคแรงงาน ผู้ประกอบการสามารถเดินหน้าธุรกิจต่อไปได้”นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-กรมทางหลวงชนบท เริ่มเข้าพื้นที่ขยายถนน 4 เลน สาย ปท.3004 ลำลูกกาคลอง 7 จังหวัดปทุมธานี แก้ไขปัญหาจราจรติดขัด รองรับการขยายตัวของเศรษฐกิจการขนส่งและชุมชนในอนาคต สอดรับนโยบายของรัฐมน
วันพฤหัสบดีที่ 11 พฤศจิกายน 2564
กรมทางหลวงชนบท เริ่มเข้าพื้นที่ขยายถนน 4 เลน สาย ปท.3004 ลําลูกกาคลอง 7 จังหวัดปทุมธานี แก้ไขปัญหาจราจรติดขัด รองรับการขยายตัวของเศรษฐกิจการขนส่งและชุมชนในอนาคต สอดรับนโยบายของรัฐมน
กรมทางหลวงชนบท (ทช.) กระทรวงคมนาคม  เริ่มเข้าพื้นที่ดําเนินโครงการก่อสร้างถนนทางหลวงชนบทสาย ปท.3004 แยกทางหลวงแผ่นดินหมายเลข 305 - บ้านลําลูกกา อําเภอธัญบุรี และลําลูกกา จังหวัดปทุมธานี
กรมทางหลวงชนบท (ทช.) กระทรวงคมนาคม เริ่มเข้าพื้นที่ดําเนินโครงการก่อสร้างถนนทางหลวงชนบทสาย ปท.3004 แยกทางหลวงแผ่นดินหมายเลข 305 - บ้านลําลูกกา อําเภอธัญบุรี และลําลูกกา จังหวัดปทุมธานี เพื่อแก้ไขปัญหาการจราจรที่หนาแน่นบริเวณสายทาง เชื่อมโยงและเพิ่มประสิทธิภาพการขนส่งสินค้าอย่างเป็นระบบ รวมถึงรองรับการขยายตัวของชุมชนในอนาคต สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ถนนทางหลวงชนบทสาย ปท.3004 แยกทางหลวงแผ่นดินหมายเลข 305 - บ้านลําลูกกา อําเภอธัญบุรี และลําลูกกา จังหวัดปทุมธานี เป็นเส้นทางที่เชื่อมระหว่างทางหลวงแผ่นดินหมายเลข 305 และทางหลวงแผ่นดินหมายเลข 3312 ส่งผลให้มีปริมาณการจราจรมากถึง 18,907 คันต่อวัน และมีแนวโน้มเพิ่มมากขึ้นอย่างต่อเนื่อง ทําให้ผู้ใช้เส้นทางเกิดความล่าช้าในการเดินทาง ทั้งนี้ เพื่อเป็นการแก้ไขปัญหาดังกล่าว ทช.จึงได้ดําเนินการโครงการก่อสร้างถนนสาย ปท.3004 โดยมีจุดเริ่มต้นโครงการ กม. ที่ 0+000 บริเวณทางหลวงแผ่นดินหมายเลข 305 (กม. ที่ 15+650) มีจุดสิ้นสุดโครงการ กม. ที่ 10+408 ทางหลวงแผ่นดินหมายเลข 3312 (กม. ที่ 15+500) รวมระยะทาง 10.408 กิโลเมตร ซึ่งจะทําการขยายถนนจากเดิม ขนาด 2 ช่องจราจร เป็น ขนาด 4 ช่องจราจร ไป - กลับ ผิวจราจรแบบแอสฟัลท์ติกคอนกรีต มีทางเท้า พร้อมก่อสร้างระบบระบายน้ํา ก่อสร้างสะพานข้ามคลองรังสิตประยูรศักดิ์ 1 แห่ง และก่อสร้างสะพานลอยคนเดินข้าม 4 แห่ง ปัจจุบันได้เริ่มเข้าพื้นที่เพื่อเตรียมการก่อสร้างแล้วเมื่อวันที่ 1 พฤศจิกายน 2564 ที่ผ่านมา ซึ่งคาดว่าจะดําเนินการก่อสร้างแล้วเสร็จในช่วงต้นปี 2567 ใช้งบประมาณในการก่อสร้างรวม 561.200 ล้านบาท เป็นงบผูกพันปี 2564 - 2566
รัฐบาลไทย-ข่าวทำเนียบรัฐบาล-นายกฯ ร่วมการประชุม "อาเซียน - สหรัฐฯ" สมัยพิเศษ ครั้งที่ 2 ณ กรุงวอชิงตัน สหรัฐฯ ในโอกาสครบรอบ 45 ปี ความสัมพันธ์อาเซียน - สหรัฐฯ 12 - 13 พ.ค. นี้
วันพุธที่ 11 พฤษภาคม 2565
นายกฯ ร่วมการประชุม "อาเซียน - สหรัฐฯ" สมัยพิเศษ ครั้งที่ 2 ณ กรุงวอชิงตัน สหรัฐฯ ในโอกาสครบรอบ 45 ปี ความสัมพันธ์อาเซียน - สหรัฐฯ 12 - 13 พ.ค. นี้
.....
พลเอก ประยุทธ์ จันทร์โอชา นายกรัฐมนตรี เดินทางไปปฏิบัติภารกิจ ณ กรุงวอชิงตัน สหรัฐอเมริกา เพื่อร่วมการประชุมสุดยอดอาเซียน - สหรัฐฯ สมัยพิเศษ ครั้งที่ 2 ระหว่างวันที่ 12 - 13 พ.ค. 2565
.
การประชุมฯ ดังกล่าว มีวัตถุประสงค์เพื่อเฉลิมฉลองวาระครบรอบ 45 ปี ความสัมพันธ์อาเซียน - สหรัฐฯ ซึ่งดําเนินความสัมพันธ์มาตั้งแต่ปี 2520 และยกระดับเป็นหุ้นส่วน เชิงยุทธศาสตร์เมื่อปี 2558 มุ่งเน้นความร่วมมือใน 3 เสาของประชาคมอาเซียน คือ ด้านการเมืองความมั่นคง เศรษฐกิจ สังคมและวัฒนธรรม
.
การเดินทางไปร่วมการประชุมของนายกฯ ครั้งนี้ จะนํามาซึ่งความร่วมมือระหว่างอาเซียน - สหรัฐฯ เพื่อขับเคลื่อนการฟื้นฟูและการเติบโตอย่างยั่งยืนของภูมิภาคในยุคหลังโควิด-19
.
อ่านเพิ่มเติม คลิกhttps://www.thaigov.go.th/news/contents/details/54449
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” มอบ รอง.นรม.สุพัฒนพงษ์ ฯ นั่งประธานคณะกรรมการตรวจสอบข้อเท็จจริง ฯ โครงการนิคมอุตสาหกรรมจะนะ นายกฯ สั่งให้รับฟังความเห็นทุกฝ่าย
วันพฤหัสบดีที่ 9 ธันวาคม 2564
โฆษกรัฐบาล เผย “นายกฯ” มอบ รอง.นรม.สุพัฒนพงษ์ ฯ นั่งประธานคณะกรรมการตรวจสอบข้อเท็จจริง ฯ  โครงการนิคมอุตสาหกรรมจะนะ นายกฯ สั่งให้รับฟังความเห็นทุกฝ่าย
โฆษกรัฐบาล เผย “นายกฯ” มอบ รอง.นรม.สุพัฒนพงษ์ ฯ นั่งประธานคณะกรรมการตรวจสอบข้อเท็จจริง ฯ  โครงการนิคมอุตสาหกรรมจะนะ นายกฯ สั่งให้รับฟังความเห็นทุกฝ่าย ให้ครบทุกมิติ เน้นแก้ปัญหารอบด้าน ยึดประโยชน์สูงสุดของประเทศและประชาชนในพื้นที่
วันนี้ (9 ธ.ค.64) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงนามคําสั่งสํานักนายกรัฐมนตรีที่ 330/2564 ลงวันที่ 3 ธันวาคม 64 แต่งตั้งนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เป็นประธานคณะกรรมการตรวจสอบข้อเท็จจริงกรณีการดําเนินการขยายผลโครงการเมืองต้นแบบ “สามเหลี่ยมมั่นคง มั่นคั่ง ยั่งยืน” ไปสู่เมืองต้นแบบที่ 4 อําเภอจะนะ จังหวัดสงขลา “เมืองต้นแบบอุตสาหกรรมก้าวหน้าแห่งอนาคต” โดยสั่งให้เน้นการตรวจสอบและรับฟังปัญหาให้ครบทุกมิติ เพื่อนําไปสู่การพัฒนาภาคใต้อย่างยั่งยืน โดยต้องยึดประโยชน์สูงสุดของประเทศและประชาชนในพื้นที่
โฆษกประจําสํานักนายกรัฐมนตรียังยืนยันว่า ที่ผ่านมาคณะรัฐมนตรีประชุมเมื่อวันที่ 15 ธันวาคม 2563 มีมติเพียงรับทราบรายงานผลการหารือแนวทางการแก้ไขปัญหาของกลุ่มจะนะรักษ์ถิ่น ตามที่คณะกรรมการแก้ไขปัญหาของขบวนการประชาชนเพื่อสังคมที่เป็นธรรมเสนอ โดย ครม. มอบหมายให้คณะกรรมการแก้ไข ฯ นํารายงานผลการหารือไปพิจารณาร่วมกับหน่วยงานที่เกี่ยวข้อง เพื่อให้แนวทางปฏิบัติที่ชัดเจน เพื่อกลับมาเสนอคณะรัฐมนตรีเพื่อพิจารณาต่อไป
“นายกรัฐมนตรีรับฟังและห่วงใยทุกปัญหาของพี่น้องคนไทย รวมทั้งโครงการนิคมอุตสาหกรรมจะนะ ยืนยันว่าการลงไปในพื้นที่ของคณะทํางาน ชุดที่แล้ว เพื่อรวบรวมข้อมูลและเสนอรายงานผ่านคณะกรรมการตามขั้นตอน ให้คณะรัฐมนตรีทราบถึงประเด็นต่างๆ ในพื้นที่ ทั้งนี้ นายกรัฐมนตรียังเน้นว่า การดําเนินโครงการ ฯ ทุกอย่างต้องผ่านประชาพิจารณ์และรับฟังความคิดเห็นของประชาชนในพื้นที่ ทุกขั้นตอนต้องถูกต้อง สุจริต โปร่งใสและประชาชนต้องเห็นชอบ เป้าหมายสูงสุดคือ เพื่อการพัฒนาประเทศและประชาชนในพื้นที่ได้ประโยชน์ อย่างไรก็ตาม นโยบายต่าง ๆ ที่รัฐบาลดําเนินการส่วนหนึ่งต้องมาจากความต้องการของพี่น้องประชาชนด้วย” โฆษกประจําสํานักนายกรัฐมนตรี กล่าว
-----------------
รัฐบาลไทย-ข่าวทำเนียบรัฐบาล-รัฐมนตรีเกษตรฯ นำชาวนา ผู้นำองค์กรชาวนาดีเด่นแห่งชาติ ประจำปี 2565 และผู้บริหาร กษ. เข้าพบนายกฯ เพื่อรับฟังนโยบายด้านข้าว
วันพุธที่ 8 มิถุนายน 2565
รัฐมนตรีเกษตรฯ นําชาวนา ผู้นําองค์กรชาวนาดีเด่นแห่งชาติ ประจําปี 2565 และผู้บริหาร กษ. เข้าพบนายกฯ เพื่อรับฟังนโยบายด้านข้าว
รัฐมนตรีเกษตรฯ นําชาวนา ผู้นําองค์กรชาวนาดีเด่นแห่งชาติ ประจําปี 2565 และผู้บริหาร กษ. เข้าพบนายกฯ เพื่อรับฟังนโยบายด้านข้าว
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วย นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ นําชาวนา ผู้นําองค์กรชาวนาดีเด่นแห่งชาติ ประจําปี 2565 และผู้บริหารกระทรวงเกษตรและสหกรณ์ นําโดย ดร.ทองเปลว กองจันทร์ ปลัดกระทรวงเกษตรและสหกรณ์ เข้าเยี่ยมคํานับและรับฟังนโยบายด้านข้าวจากนายกรัฐมนตรี เพื่อเป็นขวัญกําลังใจและรับทราบนโยบายด้านข้าวซึ่งจะนําไปสู่การปฏิบัติที่ถูกต้องเหมาะสม เนื่องในโอกาสวันข้าวและชาวนาแห่งชาติ ประจําปี 2565 ณ ห้องสีม่วง ตึกไทยคู่ฟ้า ทําเนียบรัฐบาล
ทั้งนี้ จากมติคณะรัฐมนตรีเมื่อวันที่ 23 มิถุนายน 2552 เห็นชอบให้วันที่ 5 มิถุนายนของทุกปี เป็นวันข้าวและชาวนาแห่งชาติ เพื่อเป็นการรําลึกถึงความสําคัญของข้าวในฐานะที่เป็นพืชอาหารหลักและมีความสําคัญต่อวิถีชีวิตของคนไทยตั้งแต่อดีตจนถึงปัจจุบัน รวมทั้งเชิดชูเกียรติและสร้างขวัญกําลังใจให้แก่ชาวนาไทยในฐานะผู้ผลิตอาหารหลักให้กับประชาชน ซึ่งเปรียบเหมือนกระดูกสันหลังของชาติ
ในการนี้ นายกรัฐมนตรีได้แสดงความยินดีกับเกษตรกรและกลุ่มเกษตรกรดีเด่นแห่งชาติ ประจําปี 2565 โดยขอให้นําความรู้และประสบการณ์ไปต่อยอดพัฒนาสร้างมูลค่าผลผลิตข้าวให้มีราคาเพิ่มสูงขึ้น เป็นการเพิ่มพูนรายได้ให้กับครอบครัวมากยิ่งขึ้น อีกทั้งยังสามารถช่วยขับเคลื่อนภาคการเกษตรให้มีความมั่นคงตลอดไป ซึ่งรัฐบาลได้เข้าใจปัญหา เข้าใจถึงความเดือดร้อนของพี่น้องชาวนา โดยที่ผ่านมารัฐบาลไม่ได้นิ่งนอนใจ พยายามแก้ไขปัญหาอย่างต่อเนื่อง เพื่อให้เกษตรกรมีรายได้ มีคุณภาพชีวิตที่ดี
สําหรับการจัดทํา Zoning และแผนที่การเกษตร (Agri map) ที่กระทรวงเกษตรและสหกรณ์จัดทําข้อมูลพื้นที่เพาะปลูกข้าวอยู่ขณะนี้ จะเป็นประโยชน์อย่างยิ่งในการบริหารพื้นที่เพาะปลูกข้าวให้เหมาสมกับสภาพดินและแหล่งน้ํา และปริมาณความต้องการสําหรับบริโภค และการใช้เป็นวัตถุดิบในการผลิตอาหารสัตว์ และสินค้าแปรรูปที่มีมูลค่าอื่น ๆ ในส่วนของเรื่องพันธุ์ข้าว นายกรัฐมนตรีขอให้มีการพัฒนาพันธุ์ข้าวใหม่ ๆ ให้สอดคล้องกับความต้องการของตลาด รวมทั้งการรับรองพันธุ์ข้าว โดยพิจารณากําหนดพื้นที่สําหรับทดลองเพาะปลูกพันธุ์ข้าวใหม่สําหรับบริโภค และใช้เป็นวัตถุดิบในอุตสาหกรรมผลิตอาหารสัตว์ รวมทั้งส่งเสริมให้เกษตรกรผู้ปลูกข้าวสามารถพัฒนาสายพันธุ์ข้าวใหม่ และเพิ่มองค์ความรู้ในเรื่องการแปรรูปผลิตภัณฑ์ข้าว เพื่อใช้ประโยชน์จากข้าวให้มากที่สุด ตอบสนองความต้องการของตลาด อีกทั้งขอให้ส่งเสริมระบบเกษตรแปลงใหญ่ เพื่อลดต้นทุนการผลิตและเพิ่มผลผลิตต่อหน่วย ส่งเสริมการสร้าง Smart Farmer และเกษตรกรรุ่นใหม่ โดยใช้เทคโนโลยีมาต่อยอดองค์ความรู้และภูมิปัญญาท้องถิ่นต่อไป
นอกจากนี้ นายกรัฐมนตรียังได้รับฟังข้อคิดเห็นจากเกษตรกรผู้ได้รับรางวัลในปีนี้ ซึ่งสะท้อนออกมาว่า นโยบายการรวมกลุ่มเกษตรกรนั้นเป็นสิ่งที่ดีมาก และมีหลายกลุ่มสามารถจดทะเบียนเป็นกลุ่มนาแปลงใหญ่ เพิ่มศักยภาพในการผลิตและจําหน่าย ขณะเดียวกันก็ลดต้นทุนการเพาะปลูกได้ด้วย อย่างไรก็ตาม ยังมีอุปสรรคในเรื่องการส่งออกอยู่บ้าง ซึ่งทางกระทรวงเกษตรฯ รับไปดูแลแล้ว โดยในอนาคตจะเห็นเกษตรกรที่รวมกลุ่มฯ สามารถส่งออกข้าวไปยังผู้ซื้อต่างประเทศได้โดยตรง ไม่ต้องผ่านคนกลาง มีรายได้เพิ่มอย่างยั่งยืน
รัฐบาลไทย-ข่าวทำเนียบรัฐบาล-รองโฆษกรัฐบาล เผย นายกฯ ห่วงวัยรุ่นมือใหม่ลงทุนในเงินดิจิทัล ชี้มีความผันผวนสูง ประเมินความเสี่ยงก่อนลงทุน เลือกบริษัทมีใบอนุญาต
วันเสาร์ที่ 23 ตุลาคม 2564
รองโฆษกรัฐบาล เผย นายกฯ ห่วงวัยรุ่นมือใหม่ลงทุนในเงินดิจิทัล ชี้มีความผันผวนสูง ประเมินความเสี่ยงก่อนลงทุน เลือกบริษัทมีใบอนุญาต
รองโฆษกรัฐบาล เผย นายกฯ ห่วงวัยรุ่นมือใหม่ลงทุนในเงินดิจิทัล ชี้มีความผันผวนสูง ประเมินความเสี่ยงก่อนลงทุน เลือกบริษัทมีใบอนุญาต
วันที่ 23 ตุลาคม 2564 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี เป็นห่วงนักลงทุนในการลงทุนในสินทรัพย์ดิจิทัล โดยเฉพาะกลุ่มเยาวชน คนรุ่นใหม่วัยทํางาน หลังพบว่า มีเข้ามาลงทุนในคริปโตเคอร์เรนซีเป็นจํานวนที่เพิ่มขึ้นอย่างมาก ด้วยเหตุเพราะเข้าถึงได้ง่าย ใช้ระยะเวลาสั้นแต่ได้รับผลตอบแทนที่รวดเร็ว อย่างไรก็ตาม นายกฯ ฝากเตือนให้นักลงทุนพิจารณาถึงความเสี่ยงจากการลงทุนประเภทนี้ให้มาก เนื่องจากคริปโตเคอเรนซีไม่มีปัจจัยพื้นฐานรองรับ เป็นการเก็งกําไรและมีความผันผวนสูง ส่วนผู้ปกครองที่เปิดบัญชีให้เยาวชน ต้องมีความระมัดระวังในการลงทุนและดูแลอย่างใกล้ชิด จึงขอให้ผู้สนใจที่จะลงทุนทําความเข้าใจในลักษณะความเสี่ยง ต้องแน่ใจว่าสามารถยอมรับการสูญเสียเกือบทั้งจํานวนได้ หาข้อมูลและพิจารณาอย่างถี่ถ้วนก่อนตัดสินใจ และที่สําคัญ อย่าหลงเชื่อคําโฆษณา ต้องเลือกผู้ให้บริการที่ได้รับใบอนุญาตจากสํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.)
ปัจจุบัน ข้อมูลจาก ก.ล.ต. รายงานว่า มีจํานวนบัญชีซื้อขายสินทรัพย์ดิจิทัล1.49ล้านบัญชีเป็นบัญชีที่มีความเคลื่อนไหว3.11 แสนบัญชีและมีมูลค่าซื้อขายเฉลี่ยต่อวันถึง6.6 พันล้านบาทและในบางช่วงเวลามีนักลงทุนที่เป็นเยาวชนอายุต่ํากว่า 20 ปี ประมาณ 3% วัยเริ่มทํางานอายุไม่เกิน 30 ปี ประมาณ 47% ขณะเดียวกัน ยังพบว่าจํานวนบริษัทที่ให้บริการด้านการลงทุนขยายตัวอย่างรวดเร็วเช่นกัน ซึ่งบางแห่งไม่มีใบอนุญาต ตามพระราชกําหนดการประกอบธุรกิจสินทรัพย์ดิจิทัล จึงขอเตือนประชาชนและผู้ซื้อขายสินทรัพย์ดิจิทัลให้ระมัดระวังการใช้บริการกับผู้ประกอบธุรกิจฯ ที่ไม่ได้รับอนุญาต เนื่องจากจะไม่ได้รับความคุ้มครองตามกฎหมาย ทั้งนี้ นักลงทุนสามารถตรวจสอบรายชื่อผู้ประกอบธุรกิจสินทรัพย์ดิจิทัลที่ได้รับใบอนุญาตได้ที่ www.sec.or.th หรือทางแอปพลิเคชัน “SEC Check First” และหากมีข้อสงสัยหรือพบเบาะแสเกี่ยวกับการดําเนินการที่น่าสงสัย สามารถแจ้งได้ที่ “ศูนย์บริการประชาชน ก.ล.ต.” โทร 1207 ผู้ที่ฝ่าฝืนหรือการกระทําเข้าข่ายความผิดตาม พ.ร.ก. สินทรัพย์ดิจิทัลฯ จะถูกดําเนินคดีตามกฎหมายด้วย
“นายกรัฐมนตรีดีใจที่คนรุ่นใหม่มีความสนใจในการลงทุน แต่การลงทุนทุกประเภทมีความเสี่ยง จึงอยากให้เยาวชนคนรุ่นใหม่ รวมทั้งผู้ปกครอง ทําการศึกษาข้อมูล เรียนรู้ก่อนการลงทุนทุกครั้ง เพื่อเข้าใจถึงลักษณะความเสี่ยงของการลงทุน ประเมินตนเองว่าสามารถยอมรับความเสี่ยงที่อาจเกิดขึ้นได้หรือไม่ รวมทั้งต้องตรวจสอบผู้ให้บริการที่ถูกกฎหมาย อย่าหลงเชื่อบริษัทด้านการลงทุนสินทรัพย์ดิจิทัลจากคําโฆษณา” นางสาวรัชดา กล่าว
รัฐบาลไทย-ข่าวทำเนียบรัฐบาล-นายกฯ ยินดีกับทีมวอลเลย์บอลหญิงไทยสร้างประวัติศาสตร์ผ่านเข้ารอบ 8 ทีมสุดท้ายเป็นครั้งแรกในการแข่งขันวอลเลย์บอล Nations League
วันจันทร์ที่ 4 กรกฎาคม 2565
นายกฯ ยินดีกับทีมวอลเลย์บอลหญิงไทยสร้างประวัติศาสตร์ผ่านเข้ารอบ 8 ทีมสุดท้ายเป็นครั้งแรกในการแข่งขันวอลเลย์บอล Nations League
นายกฯ ยินดีกับทีมวอลเลย์บอลหญิงไทยสร้างประวัติศาสตร์ผ่านเข้ารอบ 8 ทีมสุดท้ายเป็นครั้งแรกในการแข่งขันวอลเลย์บอล Nations League
วันนี้ (4 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่นักกีฬาวอลเลย์บอลหญิงทีมชาติไทยสามารถผ่านเข้ารอบ 8 ทีมสุดท้ายในการแข่งขันวอลเลย์บอลหญิงเนชั่นส์ลีก 2022 หรือ VNL 2022 (FIVB Volleyball Women's Nations League 2022) ได้เป็นครั้งแรกในรายการแข่งขันเนชั่นส์ลีก หลังทําผลงานได้อย่างดีเยี่ยมตลอดทั้งการแข่งขัน สร้างความสุขให้พี่น้องชาวไทย
โฆษกประจําสํานักนายกรัฐมนตรีกล่าวว่า วอลเลย์บอลหญิงทีมชาติไทยซึ่งลงแข่งขันรายการ VNL 2022 ในสนามที่ 3 ณ กรุงโซเฟีย ประเทศบัลแกเรีย ทําการแข่งขัน 4 นัดที่เหลือ พบกับทีมเกาหลีใต้ โดมินิกัน บราซิล และอิตาลี โดยสาวไทยสามารถชนะเกาหลีใต้ 3-0 เซต แต่แพ้โดมินิกัน 1-3 เซต บราซิล 1-3 เซต และแพ้อิตาลี 0-3 ทําให้ทีมไทยแข่งขันไปแล้ว 12 นัด ชนะ 5 นัด แพ้ 7 นัด อย่างไรก็ตาม ผลงานสุดน่าประทับใจของวอลเลย์บอลหญิงทีมชาติไทยตลอดการแข่งขันรายการ VNL 2022 ตั้งแต่สัปดาห์แรก ยังคงสามารถทําให้คะแนนสะสมของไทยอยู่ใน 8 ลําดับแรกของตาราง สามารถผ่านเข้าไปแข่งขันรอบก่อนรองชนะเลิศ (quarter-final) ซึ่งนับเป็นการสร้างประวัติศาสตร์ของทีมชาติไทยที่สามารถเข้าสู่รอบ 8 ทีมสุดท้ายได้เป็นครั้งแรกในรายการแข่งขันเนชั่นส์ลีก นอกจากนี้ ลําดับโลกของทีมไทยล่าสุดขณะนี้ ยังขยับมาอยู่ที่ลําดับที่ 14 ของโลก จากก่อนหน้านี้ที่อยู่ลําดับที่ 19 ก่อนเข้าร่วมการแข่งขัน ทั้งนี้ ทีมสาวไทยจะเข้าไปแข่งรอบตัดเชือกกับทูร์เคีย(Türkiye) ทีมลําดับที่ 5 ของโลก ซึ่งเป็นเจ้าภาพการแข่งขันในสนามสุดท้าย ณ กรุงอังการา ในวันที่ 14 กรกฎาคม 2565 นี้
“นายกรัฐมนตรียินดีอย่างยิ่งที่วอลเลย์บอลหญิงทีมชาติไทยทําผลงานได้ยอดเยี่ยม สร้างรอยยิ้มให้พี่น้องชาวไทยได้อย่างสม่ําเสมอ โดยตลอดการแข่งขันที่ผ่านมา สาวไทยได้ทําให้นานาชาติและแฟน ๆ กีฬาวอลเลย์บอลทั่วโลกได้เห็นถึงความสามารถ ศักยภาพ และทักษะการเล่นวอลเลย์บอลที่ยอดเยี่ยมและน่าประทับใจ ส่งผลให้ทีมสาวไทยได้ผ่านเข้ารอบได้ในที่สุด ทั้งนี้ นายกรัฐมนตรีขอส่งแรงเชียร์และเป็นกําลังใจให้วอลเลย์บอลหญิงทีมชาติไทยในการแข่งขันรอบต่อไป” นายธนกรฯ กล่าว
รัฐบาลไทย-ข่าวทำเนียบรัฐบาล-ผลสำรวจระบุประชาชนเดือดร้อนมากสุดจากปัญหาผลผลิตทางการเกษตรตกต่ำ รองลงมาเป็นรายได้ไม่พอกับรายจ่าย ส่วนมาตรการกระตุ้มเศรษฐกิจที่มีประโยชน์มากที่สุดคือ โครงการบัตรสวัสดิการแห่งรัฐ
วันอังคารที่ 16 สิงหาคม 2565
ผลสํารวจระบุประชาชนเดือดร้อนมากสุดจากปัญหาผลผลิตทางการเกษตรตกต่ํา รองลงมาเป็นรายได้ไม่พอกับรายจ่าย ส่วนมาตรการกระตุ้มเศรษฐกิจที่มีประโยชน์มากที่สุดคือ โครงการบัตรสวัสดิการแห่งรัฐ
ผลสํารวจระบุประชาชนเดือดร้อนมากสุดจากปัญหาผลผลิตทางการเกษตรตกต่ํา รองลงมาเป็นรายได้ไม่พอกับรายจ่าย ส่วนมาตรการกระตุ้มเศรษฐกิจที่มีประโยชน์มากที่สุดคือ โครงการบัตรสวัสดิการแห่งรัฐ
วันที่ 16 สิงหาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) รับทราบรายงานผลการสํารวจความเดือดร้อนและความต้องการของประชาชนในหมู่บ้าน/ชุมชน พ.ศ.2565 โดยสํานักงานสถิติแห่งชาติได้จัดเก็บข้อมูลจากผู้นําหมู่บ้าน/ชุมชน ระหว่างวันที่ 15 กุมภาพันธ์ – 15 มีนาคม 2565 ซึ่ง 5 อันดับแรกของปัญหาความเดือดร้อนคือ ผลผลิตทางการเกษตรราคาตกต่ํา ร้อยละ 42.7 , รายได้ไม่พอกับรายจ่าย ร้อยละ 26.8, ว่างงาน/ตกงาน ร้อยละ 23.9, สินค้าราคาแพง ร้อยละ 23.3 และค่าครองชีพสูง ร้อยละ 15.8
สําหรับผลสํารวจด้านมาตรการกระตุ้นเศรษฐกิจที่มีประโยชน์ต่อคนในหมู่บ้านมากที่สุด คือ โครงการบัตรสวัสดิการแห่งรัฐ ร้อยละ 97.6 รองลงมาเป็น โครงการคนละครึ่ง ร้อยละ 96.5 ,โครงการม.33 เรารักกัน ร้อยละ 74.8 , โครงการเราเที่ยวด้วยกัน ร้อยละ 38.3 ,โครงการยิ่งใช้ ยิ่งได้ ร้อยละ 31.1, ทัวร์เที่ยวไทย ร้อยละ 31 และช้อปดีมีคืน ร้อยละ 30.1 ส่วนผลสํารวจแนวทางและมาตรการป้องกันให้ปลอดภัยจากโรคติดเชื้อไวรัสโคโรนา 2019 (โควิด-19)ได้มากที่สุด 5 อันดับแรก คือ ฉีดวัคซีนเข็มแรก ร้อยละ 81.4, ปฏิบัติตัวตามมาตรการของสาธารณสุข ร้อยละ 80.3, ขอความร่วมมือประชาชนงดเดินทางหากไม่จําเป็น ร้อยละ 61.7, ปิดสถานบริการ/ร้านค้าที่เสี่ยงต่อการแพร่ระบาดของโรคโควิด-19 ร้อยละ 40 และแจก ATK ให้ทุกครัวเรือน ร้อยละ 38
ขณะเดียวกันสํานักงานสถิติแห่งชาติได้มีข้อเสนอแนะ เชิงนโยบายที่สําคัญ เช่น ควรส่งเสริมและสนับสนุนให้เกษตรกรทําการเกษตรแบบผสมผสาน ตามแนวพระราชดําริ เพื่อให้สามารถพึ่งตนเองได้, ควรมีการสนับสนุนวิธีการแก้ปัญหาการขาดแคลนแหล่งน้ําในพื้นที่การเกษตร เช่น การทําฝนเทียม ขุดลอกหนอง บึง สระเก็บน้ํา และอุโมงค์ผันน้ํา, ควรส่งเสริมและสนับสนุนประชาชนในพื้นที่ขาดแคลนน้ําอุปโภค บริโภค ให้รู้ถึงวิธีการนําน้ําที่ใช้แล้วกลับมาใช้ประโยชน์อย่างรู้คุณค่า, ควรส่งเสริมและสนับสนุนให้เกษตรกรใช้เทคโนโลยี เพื่อลดความเหลื่อมล้ําในการเข้าถึงเทคโนโลยีที่ทันสมัย และควรมีการติดตาม ตรวจสอบ และแก้ไขความเดือดร้อนของประชาชนในระดับพื้นที่ได้อย่างรวดเร็วและทั่วถึงครอบคลุมทุกพื้นที่
รัฐบาลไทย-ข่าวทำเนียบรัฐบาล-รัฐบาลช่วยลูกหนี้เช่าซื้อรถยนต์-จักรยานยนต์ เตรียมออกมาตรการกำกับธุรกิจเช่าซื้อ ทบทวนระเบียบป้องกันลูกหนี้ถูกเอาเปรียบ
วันจันทร์ที่ 3 มกราคม 2565
รัฐบาลช่วยลูกหนี้เช่าซื้อรถยนต์-จักรยานยนต์ เตรียมออกมาตรการกํากับธุรกิจเช่าซื้อ ทบทวนระเบียบป้องกันลูกหนี้ถูกเอาเปรียบ
รัฐบาลเดินหน้าแก้ไขปัญหาหนี้เช่าซื้อรถยนต์และรถจักรยานยนต์ ค่างวดต่ํากว่าพันห้ามเก็บค่าทวงหนี้ ทบทวนระเบียบเพื่อป้องกันการคิดดอกเบี้ยเกินความเสี่ยงที่แท้จริง เงื่อนไขยึดรถต้องเป็นธรรม เล็งตั้งหน่วยงานกํากับธุรกิจเช่าซื้อเป็นการเฉพาะ
วันที่ 3 ม.ค. 65 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความคืบหน้าการแก้ไขปัญหาหนี้เช่าซื้อรถยนต์และรถจักรยานยนต์ ซึ่งเป็นส่วนหนึ่งของการแก้ปัญหาหนี้ภาคครัวเรือนตามข้อสั่งการนายกรัฐมนตรี โดยปัจจุบันพบว่า ยังไม่มีกฎหมายเฉพาะในการกํากับดูแลธุรกิจเช่าซื้อ และไม่มีหน่วยงานที่ทําหน้าที่กํากับดูแลธุรกรรมเช่าซื้อเป็นการเฉพาะ ทําให้เกิดการทวงหนี้ที่ไม่เป็นธรรม รัฐบาลโดยคณะกรรมการกํากับการทวงถามหนี้ จึงได้เข้าไปแก้ไขปัญหาดังกล่าว ในเบื้องต้นได้มีการออกประกาศกําหนดอัตราค่าธรรมเนียมหรือค่าใช้จ่ายในการทวงหนี้ เพื่อคุ้มครองลูกหนี้ไม่ให้ถูกเก็บเงินในการทวงถามหนี้เช่าซื้อรถยนต์และรถจักรยานยนต์เกินความจําเป็น มีผลบังคับใช้ตั้งแต่ 14 กันยายน ที่ผ่านมา สาระสําคัญ คือ 1) อัตราค่าทวงถามหนี้กรณีทั่วไปรวมจํานําทะเบียนให้คิดไม่เกิน 50 บาทต่อรอบการทวงถามกรณีค้างชําระ 1 งวดและคิดไม่เกิน 100 บาทต่อรอบการทวงถามกรณีค้างชําระมากกว่า 1 งวด 2) อัตราค่าทวงถามหนี้สําหรับปฏิบัติการลงพื้นที่ติดตามถามหนี้ฯ คิดไม่เกิน 400 บาทต่อรอบการทวงถาม และเก็บต่อเมื่อลูกหนี้ค้างชําระมากกว่า 1 งวด 3) กําหนดให้ไม่มีการเก็บค่าทวงถามหนี้ กรณีค่างวดที่ถึงกําหนดชําระต่ํากว่า 1,000 บาท เพื่อคุ้มครองประชาชนรายย่อยที่จ่ายค่างวดจํานวนน้อยๆ
ขณะเดียวกัน สํานักงานคณะกรรมการการคุ้มครองผู้บริโภค (สคบ.) อยู่ระหว่างการทบทวนและปรับปรุงประกาศคณะกรรมการว่าด้วยสัญญาเพื่อแก้ไขหนี้เช่าซื้อรถยนต์และจักรยานยนต์ เพื่อกําหนดอัตราดอกเบี้ยไม่ให้สูงกว่าความเสี่ยงที่แท้จริง พร้อมทั้งปรับปรุงเงื่อนไขการยึดและคืนรถให้เป็นธรรมมากขึ้น รวมทั้งกําหนดแนวทางการคิดยอดหนี้เช่าซื้อคงเหลือกรณีที่มีการคืนรถและกรณีที่เจ้าหนี้ยึดคืนให้ชัดเจนและเป็นธรรม คาดว่าจะสามารถประการใช้ในอีกไม่นานนี้ และทุกขั้นตอนต้องผ่านการรับฟังความคิดเห็นของภาคส่วนที่เกี่ยวข้อง
ส่วนเรื่องที่ต้องดําเนินการเพิ่มเติมจากนี้ เพื่อให้สําเร็จตามเป้าหมายให้ปี 2565 เป็นปีแห่งการแก้หนี้ภาคครัวเรือน นางสาวรัชดา กล่าวว่า จะประกอบด้วย สามเรื่องด้วยกันคือ
1. การกําหนดหน่วยงานเพื่อเข้ามากํากับดูแลธุรกิจสินเชื่อหรือธุรกรรมที่มีลักษณะคล้ายสินเชื่อเพื่อให้ธุรกิจเช่าซื้อรถยนต์และรถจักรยานยนต์มีหน่วยงานกํากับดูแลเป็นการเฉพาะ
2. พิจารณามาตรการดูแลประชาชนที่เช่าซื้อรถยนต์และรถจักรยานยนต์ที่ปัจจุบันไม่ได้อยู่ภายใต้การดูแลของสคบ. เช่น คนขับรถแท็กซี่ คนขับขี่มอเตอร์ไซค์รับจ้างที่เช่าซื้อรถมอเตอร์ไซต์ เกษตรกรที่เช่าซื้อรถไถมาเพื่อใช้เป็นเครื่องมือทํามาหากิน ซึ่งปัจจุบันคนกลุ่มนี้กําลังประสบปัญหาและไม่ได้รับความเป็นธรรม
3. จัดตั้งศูนย์รับเรื่องร้องเรียนปัญหาจากกรณีเช่าซื้อรถและการทวงถามหนี้ที่ไม่เป็นธรรมเพื่อให้มีผู้รับผิดชอบที่ชัดเจน
.....................
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม มอบกรมทางหลวงสนับสนุนเลือกตั้งท้องถิ่น อำนวยความสะดวกปลอดภัยดูแลประชาชนในการเดินทางกลับภูมิลำเนา
วันศุกร์ที่ 26 พฤศจิกายน 2564
นายศักดิ์สยาม ชิดชอบ รัฐมนตรีว่าการกระทรวงคมนาคม มอบกรมทางหลวงสนับสนุนเลือกตั้งท้องถิ่น อํานวยความสะดวกปลอดภัยดูแลประชาชนในการเดินทางกลับภูมิลําเนา
ระหว่างวันที่ 27 - 28 พฤศจิกายน 2564
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยามชิดชอบ รัฐมนตรีว่าการกระทรวงคมนาคม มีความห่วงใยประชาชนที่คาดว่าจะเดินทางกลับภูมิลําเนา เป็นจํานวนมากเพื่อไปเลือกตั้งสมาชิกและนายกองค์การบริหารส่วนตําบล (อบต.) ในวันที่ 28 พฤศจิกายน 2564โดยคณะกรรมการการเลือกตั้ง (กกต.) กําหนดไว้กว่า 5,300 แห่งทั่วประเทศ รัฐมนตรีว่าการกระทรวงคมนาคม จึงมอบให้กรมทางหลวง (ทล.) เตรียมความพร้อมในการอํานวยความสะดวกและปลอดภัย เพื่อรองรับการเดินทางของประชาชนสู่ภูมิภาคต่าง ๆ ในช่วงวันหยุดระหว่างวันที่ 27 - 28 พฤศจิกายน 2564 เนื่องจากหลายพื้นที่มีการเลือกตั้งองค์กรบริหารส่วนท้องถิ่น ซึ่งคาดการณ์ว่าประชาชนจะเดินทางกลับภูมิลําเนาเป็นจํานวนมาก เพื่ออํานวยความสะดวกและความปลอดภัยในการเดินทาง ทล. ได้มอบหมายให้หน่วยงานในสังกัดดําเนินการดังนี้
1. จัดเตรียมเจ้าหน้าที่และอุปกรณ์อํานวยความปลอดภัย ให้มีความพร้อมในการออกปฏิบัติงาน เมื่อมีอุบัติเหตุหรือมีจราจรติดขัดสะสมบนเส้นทาง โดยร่วมกับกองบังคับการตํารวจทางหลวงและตํารวจท้องที่ในการบริหารสัญญาณไฟจราจร พิจารณาความพร้อมเปิดใช้ทางจราจรช่องทางพิเศษ รวมทั้งให้บริหารจัดการโดยนํารถตรวจการณ์ Mobile VMS (MVMS) มาใช้สําหรับบริหารจราจร/อุบัติเหตุ ตลอดจนประชาสัมพันธ์ข้อมูลต่าง ๆ
2. กํากับดูแลโครงการก่อสร้างในพื้นที่ให้มีความเรียบร้อยและให้ตรวจสอบ ป้ายระหว่างงานก่อสร้าง ไฟฟ้าแสงสว่างและอุปกรณ์อํานวยความปลอดภัยต่าง ๆ ให้เป็นไปตามมาตรฐานงานก่อสร้างพร้อมทั้งให้ติดตั้งป้ายเสริม เพื่อรองรับกับการจราจรที่มากขึ้นและเพิ่มความปลอดภัยในการเดินทาง เมื่อเกิดการจราจรสะสม ชะลอตัว ให้เข้าแก้ไขในทันทีและรายงานให้ผู้บริหาร ทล. ทราบทุกระยะ
3. จัดเตรียมหน่วยเคลื่อนที่เร็วให้มีความพร้อม เพื่อให้บริการและช่วยเหลือประชาชน
4. จัดเตรียมเจ้าหน้าที่และอุปกรณ์อํานวยความปลอดภัยให้มีความพร้อม
ทั้งนี้ได้กําชับให้เจ้าหน้าที่ปฏิบัติงานปฏิบัติตามมาตรการสาธารณสุขป้องกันการแพร่ระบาดของโรคติดเชื้อไวรัส COVID-19 และปฏิบัติตามประกาศสถานการณ์ฉุกเฉินฉบับล่าสุดอย่างเคร่งครัด พร้อมทั้งกําชับให้ผู้บริหารทุกหน่วยงานเตรียมความพร้อมในพื้นที่ระหว่างวันที่ 27 - 28 พฤศจิกายน 2564 เพื่อเตรียมความพร้อม ในการปฏิบัติงานตลอด 24 ชั่วโมง โดยร่วมบูรณาการทํางานกับตํารวจทางหลวง และหน่วยงานในพื้นที่ศูนย์อํานวยความปลอดภัยทางถนนของจังหวัด ในการลดปัจจัยเสี่ยงการเกิดอุบัติเหตุทางถนน
หากประชาชนต้องการสอบถามข้อมูลการเดินทางเพิ่มเติมหรือแจ้งเหตุด่วนเหตุร้ายระหว่างเดินทาง สามารถติดต่อได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ 1586 กด 7 และตํารวจทางหลวง 1193
รัฐบาลไทย-ข่าวทำเนียบรัฐบาล-นายกรัฐมนตรี ย้ำเตือนประชาชน รู้ทันกลโกงมิจฉาชีพ โดยเฉพาะ sms ชักชวนให้กดลิงค์ แจกเงิน ระวังตกเป็นเหยื่อสูญเสียเงิน ถูกมิจฉาชีพหลอกลวงข้อมูลส่วนตัว
วันศุกร์ที่ 19 สิงหาคม 2565
นายกรัฐมนตรี ย้ําเตือนประชาชน รู้ทันกลโกงมิจฉาชีพ โดยเฉพาะ sms ชักชวนให้กดลิงค์ แจกเงิน ระวังตกเป็นเหยื่อสูญเสียเงิน ถูกมิจฉาชีพหลอกลวงข้อมูลส่วนตัว
นายกรัฐมนตรี ย้ําเตือนประชาชน รู้ทันกลโกงมิจฉาชีพ โดยเฉพาะ sms ชักชวนให้กดลิงค์ แจกเงิน ระวังตกเป็นเหยื่อสูญเสียเงิน ถูกมิจฉาชีพหลอกลวงข้อมูลส่วนตัว
วันที่ 19 สิงหาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ําเตือนประชาชนรู้เท่าทันถึงอาชญากรรมทางเทคโนโลยี พร้อมกําชับให้เจ้าหน้าที่ตํารวจทําการสืบสวนจับกุมผู้กระทําผิดมาดําเนินคดีตามกฎหมาอย่างเคร่งครัด
น.ส.ไตรศุลี กล่าวว่า ปัจจุบันกลุ่มมิจฉาชีพได้เปลี่ยนการหลอกลวงผ่าน SMS จากเดิมรูปแบบเดิมมาเป็นการส่งข้อความเชิญชวน ด้วยข้อความการจูงใจต่าง ๆ ล่าสุดจากรายงานของสํานักงานตํารวจแห่งชาติ มิจฉาชีพส่งข้อความฉลองครบรอบห้างสรรพสินค้าเซ็นทรัล อ้างว่าทางบริษัทจะแจกเงินรางวัลให้ โดยให้แอดไลน์ผ่านลิงก์ที่แนบมากับข้อความ ซึ่งสํานักงานตํารวจแห่งชาติ ได้สอบถามไปยัง บริษัท สรรพสินค้าเซ็นทรัล จํากัด หรือ ห้างสรรพสินค้าเซ็นทรัล แล้ว ได้รับการยืนยันว่าบริษัทฯไม่ได้มีการจัดกิจกรรมแจกเงินรางวัลในลักษณะดังกล่าวแต่อย่างใด
โดยกรณีดังกล่าวหากเหยื่อหลงเชื่อแอดไลน์คนร้าย ก็อาจจะถูกคนร้ายหลอกลวงเอาข้อมูลส่วนบุคคล ข้อมูลบัญชีธนาคาร ตลอดจนรหัสผ่านต่าง ๆ นําไปใช้ทําให้เกิดความเสียหายต่อเจ้าของข้อมูลได้
“ขอให้ประชาชนระมัดระวัง SMS ที่ชักชวนให้มีการกดลิงก์หรือติดต่อสมัครสมาชิก หรืออ้างว่าเป็นบริษัท ห้าง ร้านต่างๆ แจกเงินแจกของรางวัลต่างๆ เพราะอาจเป็น SMS ของมิจฉาชีพ และขอให้ตรวจสอบข้อมูลกับบริษัท ห้างร้านที่ออกโปรโมชั่นต่างๆก่อนที่จะเชื่อและกดลิงก์ที่แนบมากับข้อความ และขอให้ติดตามข้อมูลข่าวสารที่เกี่ยวข้องกับอาชญากรรมออนไลน์ เพื่อป้องกันทั้งตนเองและคนในครอบครัวตกเป็นเหยื่อของกลุ่มมิจฉาชีพ”น.ส.ไตรศุลี กล่าว
ทั้งนี้ หากประชาชนพบพบเบาะแสการกระทําผิด สามารถแจ้งไปยังสายด่วนศูนย์รับเรื่องร้องเรียนเบอร์โทร และ SMS มิจฉาชีพ 1185 (AIS), 9777 (TRUE), 1678 (DTAC) และสายด่วนสํานักงานตํารวจแห่งชาติ 1599 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกรัฐมนตรีสั่งกวาดล้าง ขบวนการค้าอาวุธเถื่อน หากพบเจ้าหน้ารัฐเกี่ยวข้องดำเนินการให้ถึงที่สุด เข้มงวดการออกใบ ป.3
วันเสาร์ที่ 20 สิงหาคม 2565
นายกรัฐมนตรีสั่งกวาดล้าง ขบวนการค้าอาวุธเถื่อน หากพบเจ้าหน้ารัฐเกี่ยวข้องดําเนินการให้ถึงที่สุด เข้มงวดการออกใบ ป.3
นายกรัฐมนตรีสั่งกวาดล้างขบวนการค้าอาวุธเถื่อน หากพบเจ้าหน้ารัฐเกี่ยวข้องดําเนินการให้ถึงที่สุด เข้มงวดการออกใบ ป.3
วันที่ 20 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับกรมการปกครอง กระทรวงมหาดไทย เข้มงวดการออกใบอนุญาตให้ซื้ออาวุธปืนและเครื่องกระสุนปืน (แบบ ป.3) หลังพบเจ้าหน้าที่รัฐเข้าไปมีส่วนเกี่ยวข้องเครือข่ายค้าอาวุธปืนข้ามชาติ เน้นย้ําให้ดําเนินการตามกฎหมายกับผู้กระทําความผิดทั้งทางวินัย และทางอาญา
นายอนุชาฯ กล่าวว่า นายกรัฐมนตรีสั่งการ หากพบเจ้าหน้าที่รัฐคอยอํานวยความสะดวกปฏิบัติ หรือปฏิบัติมิชอบโดยเกิดความเสียหายแก่ผู้หนึ่งผู้ใด หรือปฏิบัติหน้าที่หรือละเว้นปฏิบัติหน้าที่โดยทุจริต ร่วมกันจําหน่ายอาวุธปืน หรือเครื่องกระสุนปืนโดยไม่ได้รับอนุญาต ให้ดําเนินการตามกฎหมายให้ถึงที่สุด รวมถึงผู้ร่วมขบวนการทุกคน พร้อมกับขยายผลกวาดล้างเครือข่าย เพื่อป้องกันการลักลอบดําเนินการผิดกฎหมาย รวมทั้งการเชื่อมโยงในเรื่องของการก่อวินาศกรรมภายในประเทศด้วย
“นายกรัฐมนตรีห่วงใยประชาชน หวั่นตกเป็นเหยื่อขบวนการ ขอประชาชนอย่าหลงเชื่อให้ความร่วมมือ อย่าให้เอกสารสําคัญของตัวเองกับใคร และอย่าเห็นแก่เงินค่าจ้าง ย้ําการค้าอาวุธเถื่อน และส่งออกอาวุธไปนอกราชอาณาจักร ถือเป็นบ่อนทําลายชาติ เป็นหนึ่งในปัญหาอาชญากรรมข้ามชาติที่มีผลกระทบต่อความมั่นคงของประเทศ ขอให้ประชาชนช่วยกันเป็นหูเป็นตา หากพบพฤติกรรมผิดปกติของกลุ่มบุคคล รวมถึงเจ้าหน้าที่ของรัฐเข้าไปมีส่วนเกี่ยวข้อง ให้แจ้งศูนย์รับเรื่องราวร้องทุกข์ 1111 หรือสถานีตํารวจในพื้นที่ ” นายอนุชาฯ กล่าว
รัฐบาลไทย-ข่าวทำเนียบรัฐบาล-สธ.รับมอบที่ดิน เพื่อจัดตั้งศูนย์ความเป็นเลิศทางการแพทย์ และสถานดูแลผู้สูงอายุแบบครบวงจร
วันพฤหัสบดีที่ 6 มกราคม 2565
สธ.รับมอบที่ดิน เพื่อจัดตั้งศูนย์ความเป็นเลิศทางการแพทย์ และสถานดูแลผู้สูงอายุแบบครบวงจร
กระทรวงสาธารณสุข โดยกรมการแพทย์ รับมอบที่ดิน 124 ไร่ จัดตั้งศูนย์ความเป็นเลิศทางการแพทย์เฉพาะทาง อาทิ โรคมะเร็ง ผิวหนัง ดวงตา ข้อและกระดูก การฟื้นฟูสมรรถภาพ และฟื้นฟูดูแลผู้สูงอายุแบบครบวงจร คาดเริ่มก่อสร้างในปี 2566
วันนี้ (6 มกราคม 2565) ที่กรมการแพทย์ กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานและสักขีพยานในพิธีรับมอบที่ดิน และให้สัมภาษณ์ว่า ในวันนี้ กระทรวงสาธารณสุข ได้รับมอบที่ดิน จากคุณอุไรศรี คะนึงสุขเกษมและครอบครัวซึ่งบริจาคที่ดินบริเวณบ้านหันสัง อําเภอบางปะหัน จังหวัดพระนครศรีอยุธยา จํานวน 124 ไร่ ให้แก่กรมการแพทย์ กระทรวงสาธารณสุข เพื่อสาธารณประโยชน์ทางด้านสาธารณสุข โดยที่ดินที่ได้รับมอบในวันนี้ จะนําไปใช้ในการดําเนินงานด้านการฟื้นฟูดูแลผู้สูงอายุแบบครบวงจร จัดตั้งศูนย์ความเป็นเลิศทางการแพทย์เฉพาะทางด้านต่างๆ เพื่อขยายและรองรับในการดูแลรักษาประชาชน รวมทั้งเป็นศูนย์กลางแหล่งเรียนรู้ทางการแพทย์ในการพัฒนา และเพิ่มขีดความสามารถในการแข่งขันด้านสุขภาพกับต่างประเทศ
นายอนุทินกล่าวต่อว่า ในนามกระทรวงสาธารณสุข ขอขอบคุณผู้มีจิตศรัทธาที่แสดงเจตจํานงบริจาคที่ดินให้กับกระทรวงสาธารณสุข ถือเป็นการสร้างคุณประโยชน์ในการช่วยเหลือสังคมและพัฒนาระบบสาธารณสุขอย่างแท้จริงในส่วนการจัดตั้งศูนย์ฯ คาดว่าจะเริ่มก่อสร้างในปี 2566 และเมื่อแล้วเสร็จ สถานที่แห่งนี้จะสามารถรองรับการให้บริการทางการแพทย์เฉพาะทางได้มากขึ้น
ด้านนายแพทย์สมศักดิ์ อรรฆศิลป์ อธิบดีกรมการแพทย์กล่าวว่า กรมการแพทย์มีหน้าที่รับผิดชอบดูแล บําบัด รักษาและฟื้นฟูสมรรถภาพ ให้บริการการแพทย์เฉพาะทางที่ยุ่งยากซับซ้อน ถ่ายทอดองค์ความรู้และเทคโนโลยีทางการแพทย์ที่เหมาะสมแก่สถานบริการสุขภาพทั้งภาครัฐและภาคเอกชน รวมทั้งส่งเสริมพัฒนาความรู้และทักษะการปฏิบัติงานแก่บุคลากรทางการแพทย์เฉพาะทางมาอย่างต่อเนื่อง ปัจจุบันกรมการแพทย์มีบุคลากรทางการแพทย์ที่มีความเชี่ยวชาญเฉพาะทางครบทุกสาขา อาทิด้านการรักษาโรคมะเร็งโดยสถาบันมะเร็งแห่งชาติ โรคผิวหนังโดยสถาบันโรคผิวหนัง โรคเกี่ยวกับดวงตาโดยโรงพยาบาลเมตตาประชารักษ์ (วัดไร่ขิง) โรคเกี่ยวกับข้อและกระดูกโดยโรงพยาบาลเลิดสินด้านบําบัดฟื้นฟูสถาบันสิรินธรเพื่อการฟื้นฟูสมรรถภาพ ทางการแพทย์แห่งชาติ สถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี เป็นต้น สําหรับที่ดินที่ได้รับ เบื้องต้นทางกรมการแพทย์ได้จัดทําร่างผังแม่บทไว้แล้วโดยแบ่งเป็น 3 ส่วน คือ 1.ศูนย์ความเป็นเลิศทางการแพทย์เฉพาะทางด้านโรคมะเร็ง โดยสถาบันมะเร็งแห่งชาติ 2.ศูนย์ความเป็นเลิศทางการแพทย์และศูนย์ฟื้นฟูทางการแพทย์ โดยสถาบันสิรินธรเพื่อการฟื้นฟูสมรรถภาพทางการแพทย์แห่งชาติ และ 3.สถานที่ฟื้นฟูและดูแลผู้สูงอายุแบบครบวงจร ในอนาคตมีแผนขยายศูนย์ความเป็นเลิศเฉพาะทางให้ครอบคลุมทุกด้านต่อไป
************************************** 6 มกราคม 2565
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯปลื้ม ทั่วโลกที่ให้ความสำคัญกับเมืองสวยงามของไทย หลัง Forbes advisor จัดให้ อยุธยา เป็น 1 ใน 50 เมืองทั่วโลก ที่ควรเดินทางเยือนช่วงหลังโควิด – 19
วันพุธที่ 4 พฤษภาคม 2565
โฆษกรัฐบาลเผย นายกฯปลื้ม ทั่วโลกที่ให้ความสําคัญกับเมืองสวยงามของไทย หลัง Forbes advisor จัดให้ อยุธยา เป็น 1 ใน 50 เมืองทั่วโลก ที่ควรเดินทางเยือนช่วงหลังโควิด – 19
โฆษกรัฐบาลเผย นายกฯปลื้ม
ทั่วโลกที่ให้ความสําคัญกับเมืองสวยงามของไทย หลัง Forbes advisor จัดให้ อยุธยา เป็น 1 ใน 50 เมืองทั่วโลก ที่ควรเดินทางเยือนช่วงหลังโควิด – 19
วันนี้ (4 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า “Forbes advisor” เว็บไซต์ในเครือนิตยสาร Forbes จัดอันดับให้ อยุธยา เป็น 1 ใน 50 เมืองทั่วโลก ที่ควรเดินทางเยือนภายหลังการระบาดของไวรัสโควิด – 19 ทั้งนี้พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมทราบผลการจัดอันดับดังกล่าว ขอบคุณที่ทั่วโลกให้ความสําคัญกับสถานที่ที่สวยงามเต็มไปด้วยประวัติศาสตร์ของประเทศไทย ซึ่งเชื่อมั่นว่า ด้วยเอกลักษณ์ของสถานที่ท่องเที่ยวในประเทศไทยที่หลากหลายและได้รับความนิยมตลอดมา ประกอบกับศักยภาพการบริหารจัดการตามความเหมาะสมของสถานการณ์ และการควบคุมโรคทางสาธารณสุข จะดึงดูดให้นักท่องเที่ยวหลั่งไหลเข้ามาเดินทางในประเทศไทยอย่างคึกคักในเร็ววันนี้
โฆษกประจําสํานักนายกรัฐมนตรีกล่าวว่า จังหวัดพระนครศรีอยุธยาได้รับการจัดอันดับเป็น 1 ใน 50 เมือง ทั่วโลก ที่ควรเดินทางเยือนในช่วงหลังการระบาดของโรคโควิด – 19 และยังเป็น 1 ใน 8 แห่งของทวีปเอเชียที่ได้รับการจัดอันดับเท่านั้น ทั้งนี้ Forbes advisor ได้ยกย่อง อยุธยาว่าเป็นเมืองที่ยิ่งใหญ่ที่สุดของโลกในช่วงทศวรรษ 1700 ซึ่งเดินทางไม่ไกลจากกรุงเทพฯ โดยสามารถไปเช้าเย็นกลับได้ แต่หากมีโอกาสค้างคืนก็จะได้เห็นภาพวัดต่าง ๆ ในช่วงเช้า และช่วงเย็น ที่เงียบสงบ ในส่วนของเมืองอื่นๆ ในเอเชียที่ได้รับการจัดอันดับ ได้แก่ ฮาร์บิน สาธารณรัฐประชาชนจีน ประเทศภูฏาน อัสสัม ประเทศอินเดีย ลอมบก ประเทศอินโดนีเซีย ไทเป ไต้หวัน ประเทศอุซเบกิสถาน และโดฮา ประเทศกาตาร์
นายธนกรฯ กล่าวเพิ่มเติมว่า นายกรัฐมนตรี เชื่อมั่นในการทํางาน และให้กําลังใจเจ้าหน้าที่ทุกหน่วยงานที่เกี่ยวข้อง ที่ร่วมกันจัดการดูแล การเดินทางเข้าประเทศของนักท่องเที่ยว ซึ่งจักต้องเป็นไปตามข้อกําหนดของมาตรการ เพื่อควบคุม ดูแลสถานการณ์ รวมทั้งต้องคํานึงถึงความปลอดภัยของประชาชนไทย และนักท่องเที่ยว อย่างไรก็ดี นายกรัฐมนตรี ได้ควบคุม สั่งการ สถานการณ์อย่างต่อเนื่องเพื่อคุ้มครอง ปกป้อง ให้ทุกชีวิตในประเทศดําเนินต่อไป ให้กิจกรรม และธุรกิจการท่องเที่ยวดําเนินได้อย่างปกติ มีรายได้ เกิดการจ้างงาน แต่ขณะเดียวกัน ก็ให้ความปลอดภัยแก่ชีวิตประชาชนด้วย
รัฐบาลไทย-ข่าวทำเนียบรัฐบาล-ครม. เห็นชอบร่างพระราชกฤษฎีกาให้มีการเลือกตั้ง ส.ส. ลำปาง เขตเลือกตั้งที่ 4 แทนตำแหน่งที่ว่างลง
วันจันทร์ที่ 30 พฤษภาคม 2565
ครม. เห็นชอบร่างพระราชกฤษฎีกาให้มีการเลือกตั้ง ส.ส. ลําปาง เขตเลือกตั้งที่ 4 แทนตําแหน่งที่ว่างลง
ครม. เห็นชอบร่างพระราชกฤษฎีกาให้มีการเลือกตั้ง ส.ส. ลําปาง เขตเลือกตั้งที่ 4 แทนตําแหน่งที่ว่างลง
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 30 พ.ค. 2565 ได้เห็นชอบร่างพระราชกฤษฎีกาให้มีการเลือกตั้งสมาชิกสภาผู้แทนราษฎรจังหวัดลําปาง เขตเลือกตั้งที่ 4 แทนตําแหน่งที่ว่างลง พ.ศ... เนื่องจากศาลฎีกาแผนกคดีเลือกตั้งได้มีคําพิพากษา เมื่อวันที่ 27 พ.ค. 2565 ให้มีการเลือกตั้งสมาชิกสภาผู้แทนราษฎรจังหวัดลําปาง เขตเลือกตั้งที่4 ใหม่แทนนายวัฒนา สิทธิวัง ตามพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ. 2561 มาตรา 133
ทั้งนี้ รัฐธรรมนูญแห่งราชอาณาจักรไทย พ.ศ. 2560 มาตรา 105 วรรคหนึ่ง ได้กําหนดว่า ในกรณีที่ตําแหน่งสมาชิกสภาผู้แทนราษฎรที่มาจากการเลือกตั้งแบบแบ่งเขตเลือกตั้งว่างลงเพราะเหตุอื่นใด นอกจากถึงคราวออกตามอายุของสภาผู้แทนราษฎร หรือเมื่อมีการยุบสภาผู้แทนราษฎร ให้ดําเนินการตราพระราชกฤษฎีกาเพื่อจัดให้มีการเลือกตั้งสมาชิกสภาผู้แทนราษฎรขึ้นแทนตําแหน่งที่ว่าง ภายใน 45 วัน นับแต่วันที่ตําแหน่งนั้นว่างลง เว้นแต่อายุของสภสาผู้แทนราษฎร์จะเหลืออยู่ไม่ถึง 180 วัน
น.ส.ไตรศุลี กล่าวว่า สํานักงานคณะกรรมการการเลือกตั้ง (กกต.) จึงแจ้งว่า เพื่อให้การเลือกตั้งสมาชิกสภาผู้แทนราษฎรจังหวัดลําปาง เขตเลือกตั้งที่ 4 แทนตําแหน่งที่ว่าง เป็นไปตามที่กฎหมายกําหนด จึงได้ร่างพระราชกฤษฎีกาฯ พร้อมแผนการจัดการเลือกตั้งสมาชิกสภาผู้แทนราษฎร จังหวัดลําปาง เขตเลือกตั้งที่4 เพื่อเสนอต่อ ครม. และดําเนินการตามขั้นตอนต่อไป
ทั้งนี้ ตามร่างแผนการจัดการเลือกตั้งฯ คาดว่า กกต. จะประกาศกําหนดวันเลือกตั้งในวันที่ 14 มิ.ย. 2565 จากนั้นเปิดรับสมัครฯ ระหว่างวันที่ 16-20 มิ.ย. 2565 ประกาศรายชื่อผู้สมัครฯ ในวันที่ 27 มิ.ย. 2565 และคาดว่าจะจัดการเลือกตั้งในวันที่ 10 ก.ค. 2565
รัฐบาลไทย-ข่าวทำเนียบรัฐบาล-(ภาพข่าว) ประชุมคณะกรรมการอำนวยการจัดการแข่งขันรถจักรยานยนต์ชิงแชมป์โลก รายการ โมโต จีพี
วันพุธที่ 27 เมษายน 2565
(ภาพข่าว) ประชุมคณะกรรมการอํานวยการจัดการแข่งขันรถจักรยานยนต์ชิงแชมป์โลก รายการ โมโต จีพี
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการอํานวยการจัดการแข่งขันรถจักรยานยนต์ชิงแชมป์โลก รายการ โมโต จีพี ประจําปี 2564 -2569 (6 ปี) ครั้งที่ 1/2565 โดยมีนายพิพัฒน์ รัชกิจประการ รัฐมนตรีว่าการกระท
วันนี้ 27 เมษายน 2565 นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการอํานวยการจัดการแข่งขันรถจักรยานยนต์ชิงแชมป์โลก รายการ โมโต จีพี ประจําปี 2564 -2569 (6 ปี) ครั้งที่ 1/2565 โดยมีนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายโชติ ตราชู ปลัดกระทรวงการท่องเที่ยวและกีฬา นพ.ธงชัย เลิศวิไลรัตนพงศ์ รองปลัดกระทรวงสาธารณสุข ผู้ว่าการการกีฬาแห่งประเทศไทย รองผู้ว่าการการท่องเที่ยวแห่งประเทศไทย ผู้แทนสํานักงานปลัดกระทรวงคมนาคม ตัวแทนสํานักงบประมาณ ผู้แทนสํานักงานตํารวจแห่งชาติ ผู้แทนผู้ว่าราชการจังหวัดบุรีรัมย์ และผู้บริหารสนามช้างอินเตอร์เนชั่นแนลเซอร์กิต ร่วมประชุมทางออนไซต์ และออนไลน์
รัฐบาลไทย-ข่าวทำเนียบรัฐบาล-กรมบัญชีกลางกำหนดแนวทางนัดหมายล่วงหน้า กรณีมีปัญหาเกี่ยวกับอุปกรณ์การเข้าใช้งานในระบบ GFMIS ในช่วงโควิด 19
วันศุกร์ที่ 6 สิงหาคม 2564
กรมบัญชีกลางกําหนดแนวทางนัดหมายล่วงหน้า กรณีมีปัญหาเกี่ยวกับอุปกรณ์การเข้าใช้งานในระบบ GFMIS ในช่วงโควิด 19
กรมบัญชีกลางกําหนดแนวทางการให้บริการติดต่องานเกี่ยวกับการปฏิบัติงานในระบบบริหารการเงินการคลังภาครัฐแบบอิเล็กทรอนิกส์ หรือระบบ GFMIS เพื่อให้การปฏิบัติงานสอดคล้องกับประกาศข้อกําหนดดังกล่าว ซึ่งจะเริ่มให้บริการตั้งแต่วันจันทร์ที่ 9 สิงหาคม 2564 เป็นต้นไป
นางแก้วกาญจน์ วสุพรพงศ์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า พระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 28) และ (ฉบับที่ 30) มาตรา 9 กําหนดพื้นที่ควบคุมสูงสุดและเข้มงวด รวมทั้งสิ้น 29 จังหวัด โดยให้ส่วนราชการและหน่วยงานของรัฐที่ตั้งอยู่ในเขตพื้นที่ควบคุมสูงสุดและเข้มงวด ปฏิบัติงานนอกสถานที่ตั้งขั้นสูงสุดเต็มจํานวน และอนุญาตให้เจ้าหน้าที่ปฏิบัติงาน ณ สถานที่ตั้ง ได้เฉพาะเท่าที่จําเป็นเท่านั้น เพื่อลดจํานวนและจํากัดการเคลื่อนย้ายเดินทางของบุคลากร ดังนั้น กรมบัญชีกลางจึงได้กําหนดแนวทางการให้บริการติดต่องานเกี่ยวกับการปฏิบัติงานในระบบบริหารการเงินการคลังภาครัฐแบบอิเล็กทรอนิกส์ หรือระบบ GFMIS เพื่อให้การปฏิบัติงานสอดคล้องกับประกาศข้อกําหนดดังกล่าว โดยกรณีที่อุปกรณ์เข้าใช้งานระบบ GFMIS ของหน่วยงานชํารุด สูญหาย เปลี่ยนบัตรกําหนดสิทธิการใช้ (GFMIS Smart Card) หรือ GFMIS Token key หรือกรณีต่ออายุ GFMIS Token key (เฉพาะหน่วยงานในส่วนกลาง) ให้หน่วยงานลงทะเบียนนัดหมายล่วงหน้าได้จาก Url หรือสแกน QR Code ตามหนังสือกรมบัญชีกลาง ด่วนที่สุด ที่ กค 0414.2/ว 665 ลงวันที่ 4 สิงหาคม 2564 เมื่อลงทะเบียนเรียบร้อยแล้ว หน่วยงานจะได้รับข้อความตอบกลับผ่านทางไปรษณีย์อิเล็กทรอนิกส์ (e-mail) เพื่อกําหนดเวลานัดหมายในการเข้ามาติดต่อเจ้าหน้าที่ ณ กองระบบการคลังภาครัฐ กรมบัญชีกลาง ซึ่งจะเริ่มให้บริการตั้งแต่วันจันทร์ที่ 9 สิงหาคม 2564 เป็นต้นไป หรือจนกว่าสถานการณ์จะดีขึ้น ทั้งนี้ สามารถสอบถามรายละเอียดเพิ่มเติมได้ที่กลุ่มงานบริการและประชาสัมพันธ์ กองระบบการคลังภาครัฐ กรมบัญชีกลาง หมายเลข 02 032 2636 ในวัน เวลาราชการ
รัฐบาลไทย-ข่าวทำเนียบรัฐบาล-พม. บุรีรัมย์ เร่งช่วยเหลือยายพิการ วัย 83 ปี ต้องอดข้าวหลายวัน หลังลูกชายเสียชีวิต
วันพฤหัสบดีที่ 18 สิงหาคม 2565
พม. บุรีรัมย์ เร่งช่วยเหลือยายพิการ วัย 83 ปี  ต้องอดข้าวหลายวัน หลังลูกชายเสียชีวิต
พม. บุรีรัมย์ เร่งช่วยเหลือยายพิการ วัย 83 ปี  ต้องอดข้าวหลายวัน หลังลูกชายเสียชีวิต
วันที่ 17 ส.ค. 65นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า จากการนําเสนอข่าว กรณี คุณยายพิการ เดินไม่ได้ ต้องอยู่ในบ้านเพียงลําพัง โดยไม่ได้ทานอาหาร - น้ํา นานหลายวัน เนื่องจากลูกชายที่อาศัยอยู่ด้วยกันได้เสียชีวิต ที่อําเภอสตึก จังหวัดบุรีรัมย์ นั้น ล่าสุด กระทรวงการพัฒนาสังคมและความมั่นคงของมนุษย์ (พม.) โดยสํานักงานพัฒนาสังคมและความมั่นคงของมนุษย์จังหวัดบุรีรัมย์ พร้อมด้วยหน่วยงานทีม One Home พม. จังหวัดบุรีรัมย์ และหน่วยงานที่เกี่ยวข้อง ได้ลงพื้นที่ตรวจสอบข้อเท็จจริงและเร่งให้ความช่วยเหลือแล้ว
นางสาวแรมรุ้ง กล่าวว่า จากการลงพื้นที่ตรวจสอบข้อเท็จจริง พบว่า ผู้ประสบปัญหาเป็นคุณยาย อายุ 83 ปี พิการทางการเคลื่อนไหว (อัมพฤกษ์ซีกซ้าย) ไม่สามารถเดินได้ อาศัยอยู่ในบ้านสภาพเก่าไม่มั่นคงแข็งแรง และไม่เหมาะสมแก่การพักอาศัย ปัจจุบัน ได้นําที่ดินไปจํานองไว้กับนายทุน โดยก่อนหน้านี้ อาศัยอยู่กับลูกชายคนเล็ก อายุ 57 ปี และเพิ่งเสียชีวิตได้ประมาณ 4 วันที่ผ่านมา โดยคุณยายไม่รู้ว่าลูกชายได้เสียชีวิตแล้ว ทําให้ไม่ได้ทานอาหาร - น้ํา นานหลายวัน ซึ่งขณะลูกชายมีชีวิตอยู่ มีอาการติดสุรา มักจะไม่ดูแลเอาใจใส่ ปล่อยให้คุณยายต้องอดอาหารและดื่มน้ําประปา
นางสาวแรมรุ้ง กล่าวเพิ่มเติมว่า ขณะนี้ สํานักงานพัฒนาสังคมและความมั่นคงของมนุษย์จังหวัดบุรีรัมย์ ได้ดําเนินการช่วยเหลือคุณยายตามพระราชบัญญัติผู้สูงอายุ พ.ศ. 2546 เพื่อคุ้มครองสวัสดิภาพผู้สูงอายุ กรณีไม่มีผู้ดูแล โดยพิจารณาการช่วยเหลือออกเป็น 3 ระยะ ได้แก่ 1) ระยะสั้น ประสานโรงพยาบาลสตึกเพื่อตรวจสุขภาพและพักรักษาตัว 2) ระยะกลาง ตรวจสุขภาพกายและประเมินสุขภาพจิต ก่อนส่งตัวเข้ารับการอุปการะ เนื่องจากครอบครัวคุณยายไม่มีญาติที่สามารถดูแลได้และ 3) ระยะยาว ประสานส่งต่อคุณยายเข้ารับการอุปการะ ณ ศูนย์พัฒนาการจัดสวัสดิการสังคมผู้สูงอายุบ้านบุรีรัมย์ ทั้งนี้ หากประชาชนประสบปัญหาความเดือดร้อนทางสังคม สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง สํานักงานพัฒนาสังคมและความมั่นคงของมนุษย์จังหวัด และศูนย์ช่วยเหลือสังคมตําบลและชุมชน รวมทั้งอาสาสมัครพัฒนาสังคมและความมั่นคงของมนุษย์ (อพม.) ในพื้นที่ ซึ่งกระทรวง พม. พร้อมให้ความช่วยเหลืออย่างเต็มที่